/* KOM/2010/0497 v konečnom znení */ SPRÁVA KOMISIE EURÓPSKEMU PARLAMENTU A RADE TRETIA FINANČNÁ SPRÁVA KOMISIE EURÓPSKEMU PARLAMENTU A RADE O EURÓPSKOM POĽNOHOSPODÁRSKOM FONDE PRE ROZVOJ VIDIEKA (EPFRV) ROZPOČTOVÝ ROK 2009





[pic] | EURÓPSKA KOMISIA | Brusel, 23.9.2010 KOM(2010) 497 v konečnom znení SPRÁVA KOMISIE EURÓPSKEMU PARLAMENTU A RADE TRETIA FINANČNÁ SPRÁVA KOMISIEEURÓPSKEMU PARLAMENTU A RADEO EURÓPSKOM POĽNOHOSPODÁRSKOM FONDE PRE ROZVOJ VIDIEKA (EPFRV)ROZPOČTOVÝ ROK 2009 SEK(2010) 1091 OBSAH 1. Rozpočtový postup 3 1.1. Predbežný návrh rozpočtu na rok 2009 3 1.2. Návrh rozpočtu na rok 2009 3 1.3. Opravný list na rok 2009 3 1.4. Druhé čítanie v Rade 3 1.5. Prijatie rozpočtu na rok 2009 3 2. Riadenie rozpočtových prostriedkov 4 2.1. Riadenie viazaných rozpočtových prostriedkov 4 2.1.1. Operačné programy EPFRV 4 2.1.2. Technická pomoc 4 2.2. Riadenie platobných rozpočtových prostriedkov 4 2.2.1. Operačné programy EPFRV 4 2.2.2. Technická pomoc 5 3. Plnenie rozpočtu EPFRV na rok 2009 5 3.1. Úvod 5 3.2. Úprava programov EPFRV 5 3.3. Čerpanie viazaných rozpočtových prostriedkov 6 3.3.1. Operačné programy EPFRV 6 3.3.2. Technická pomoc 6 3.4. Čerpanie platobných rozpočtových prostriedkov 6 3.4.1. Operačné programy EPFRV 6 3.4.2. Technická pomoc 6 3.5. Analýza výdavkov vykázaných podľa osi a podľa opatrenia 6 3.6. Miera plnenia programov EPFRV 6 ROZPOčTOVÝ POSTUP Predbežný návrh rozpočtu na rok 2009 Komisia prijala predbežný návrh rozpočtu na rok 2009 a predložila ho rozpočtovému orgánu 6. mája 2008. Prostriedky navrhované v kapitole 2 finančného rámca na roky 2007 – 2013 pre Európsky poľnohospodársky fond pre rozvoj vidieka (EPFRV) dosiahli výšku 13 395 miliónov EUR viazaných rozpočtových prostriedkov a 9 842 miliónov EUR platobných rozpočtových prostriedkov. Rozpočtová položka | Viazané rozpočtové prostriedky (v EUR) | Platobné rozpočtové prostriedky (v EUR) | 05.040501 (programy rozvoja vidieka) | 13 373 504 584 | 9 832 000 000 | 05.040502 (technická pomoc) | 21 913 625 | 9 900 000 | Návrh rozpočtu na rok 2009 Rada prijala návrh rozpočtu na rok 2009 v júli 2008. Platobné rozpočtové prostriedky na programy EPFRV sa v porovnaní s predbežným návrhom rozpočtu znížili o 115,0 milióna EUR. Opravný list na rok 2009 V októbri 2008 Komisia prijala opravný list č. 2 k predbežnému návrhu rozpočtu na rok 2009. Hoci sa plnenie opravného listu týka najmä Európskeho poľnohospodárskeho záručného fondu (EPZF), objem rozpočtových prostriedkov na programy EPFRV sa zvýšil a odzrkadľuje dodatočný presun prostriedkov z prvého piliera vo výške 0,16 milióna EUR, ktoré sa týkajú reformy vinárskeho sektora. Zvýšenie sa týkalo viazaných aj platobných rozpočtových prostriedkov. Druhé čítanie v Rade Návrh rozpočtu prijatý 12. 11. 2008 v rámci druhého čítania v Rade neobsahoval nijakú úpravu rozpočtových prostriedkov EPFRV, ktoré boli uvedené v opravnom liste. Prijatie rozpočtu na rok 2009 Európsky parlament prijal rozpočet na rok 2009 na svojom plenárnom zasadnutí v decembri 2008 s tým, že objem prostriedkov na programy EPFRV navrhnutý v druhom čítaní Rady sa v prípade viazaných rozpočtových prostriedkov zvýšil o 249,8 milióna EUR a v prípade platobných rozpočtových prostriedkov znížil o 696,8 milióna EUR. Rozpočtová položka | Viazané rozpočtové prostriedky (v EUR) | Platobné rozpočtové prostriedky (v EUR) | 05.040501 (programy rozvoja vidieka) | 13 623 504 584 | 9 135 331 205 | 05.040502 (technická pomoc) | 21 913 625 | 9 900 000 | RIADENIE ROZPOčTOVÝCH PROSTRIEDKOV Riadenie viazaných rozpočtových prostriedkov Operačné programy EPFRV V roku 2009 dosahovali viazané rozpočtové prostriedky pôvodného rozpočtu výšku 13,62 miliardy EUR. Táto suma sa zvýšila (opravný rozpočet č. 4) o 0,6 miliardy EUR, čo zodpovedá prvej časti balíka na oživenie, a znížila (opravný rozpočet č. 10) o 0,25 miliardy EUR rozpočtových prostriedkov uvedených prostredníctvom zmien a doplnení rozpočtového orgánu, ktoré nebolo možné čerpať z dôvodu nedostatočného právneho základu. Celková suma dostupná na rozpočtový rok 2009 teda dosahovala výšku 13,97 miliardy EUR. Celková suma vyčlenená na programy EPFRV v roku 2009 dosahovala výšku 13,72 miliardy EUR. Suma 252 miliónov EUR sa preniesla do roku 2010. Riadenie viazaných rozpočtových prostriedkov v roku 2009 – EPFRV | Rozpočtová položka 05.040501 (sumy v EUR) | Rozpočtové prostriedky na začiatku roka 2009 | 13 623 504 584 | Opravný rozpočet č. 4 – dodatočné pridelenie prostriedkov v rámci európskeho plánu na oživenie hospodárstva | 600 000 000 | Opravný rozpočet č. 10 – zrušenie pridelenia rozpočtových prostriedkov, ktoré nebolo možné použiť | -249 840 000 | Rozpočtové prostriedky dostupné na rok 2009 | 13 973 664 584 | Rozpočtové prostriedky čerpané v roku 2009 | 13 721 634 827 | Nevyčerpané prostriedky na konci roka 2009 – prenesené do roka 2010 | 252 029 757 | Technická pomoc V článku 69 ods. 2 nariadenia Rady (ES) č. 1698/2005 sa stanovuje, že 0,25 % zdrojov na podporu Spoločenstva pre rozvoj vidieka sa poskytne na technickú pomoc Komisii. V rámci rozpočtu na rok 2009 bola na tento účel k dispozícii suma vo výške 21,9 milióna EUR. Na konci roka 2009 dosahovala celková vyčlenená suma 5,1 milióna EUR. Riadenie platobných rozpočtových prostriedkov Operačné programy EPFRV V roku 2009 dosahovali počiatočné platobné rozpočtové prostriedky výšku 9,91 miliardy EUR. Z toho 9,1 miliardy EUR zodpovedalo prijatému rozpočtu a 775 miliónov EUR rozpočtovým prostriedkom, ktoré sa preniesli z roku 2008. V decembri sa v rámci opravného rozpočtu č. 10 táto suma znížila o 1,65 miliardy EUR s cieľom zohľadniť prepracované prognózy platieb, ktoré členské štáty predložili v septembri. Platobné rozpočtové prostriedky dostupné na rozpočtový rok 2009 preto dosahovali výšku 8,26 miliardy EUR. Celková suma vyplatená členským štátom na programy EPFRV v roku 2009 dosiahla 8,21 miliardy EUR. Riadenie platobných rozpočtových prostriedkov v roku 2009 – EPFRV | Rozpočtová položka 05.040501 (sumy v EUR) | Rozpočtové prostriedky na začiatku roka 2009 | 9 135 331 205 | Rozpočtové prostriedky prenesené z roku 2008 | 774 864 326 | Opravný rozpočet č. 10 – zníženie objemu rozpočtových prostriedkov po preskúmaní prognóz platieb predložených členskými štátmi | -1 650 000 000 | Rozpočtové prostriedky dostupné na rok 2009 | 8 260 195 531 | Rozpočtové prostriedky čerpané v roku 2009 | 8 209 373 256 | Nevyčerpané prostriedky na konci roka 2009 | 50 822 275 | Technická pomoc V rozpočte na rok 2009 dosahovali platobné rozpočtové prostriedky 9,9 milióna EUR. Na konci roka sa celková vyplatená suma pohybovala vo výške 3,7 milióna EUR. Plnenie rozpočtu EPFRV na rok 2009 Úvod Finančný rok 2009 predstavoval najmä prechod medzi počiatočnou fázou schvaľovania a spúšťania programov rozvoja vidieka (vrátane vyplácania záloh) a fázou, keď väčšina programov začne naplno fungovať. Tento prechod sa však do určitej miery spomalil v dôsledku hospodárskej krízy, ktorá ovplyvnila schopnosť členských štátov podieľať sa na spolufinancovaní a ktorá mohla zapríčiniť váhavosť príjemcov pri rozhodovaní, či príjmu nejaké záväzky, neskoré schválenie určitých programov, ako aj nedostatok predchádzajúcich skúseností niektorých členských štátov pri vykonávaní programov rozvoja vidieka. Ďalším dôležitým prvkom charakterizujúcim finančný rok 2009 je proces zmeny plánovania, ktorý nasledoval po schválení kontroly „zdravotného stavu“ a balíka na oživenie európskeho hospodárstva. Úprava programov EPFRV V roku 2009 sa uskutočnilo celkom 132 úprav programov rozvoja vidieka na programové obdobie rokov 2007 – 2013: 76 prostredníctvom oznamovacieho postupu a 56 prostredníctvom rozhodnutia Komisie po získaní kladného stanoviska Výboru pre rozvoj vidieka. Z týchto 56 úprav sa 49 schválilo v súvislosti s kontrolou „zdravotného stavu“ a balíkom na oživenie európskeho hospodárstva. Počet programov, ktoré sa mali upraviť (celkom 88), a zložitosť prípravných prác a rokovaní neumožnili v roku 2009 schválenie všetkých úprav týkajúcich sa kontroly „zdravotného stavu“ a balíka na oživenie európskeho hospodárstva. Rozhodnutia Komisie v súvislosti s 39 programami, o ktorých sa predtým nerozhodlo, boli prijaté na začiatku roka 2010, čo vysvetľuje presun viazaných rozpočtových prostriedkov vo výške 252 miliónov EUR z roka 2009 do roka 2010. Čerpanie viazaných rozpočtových prostriedkov Operačné programy EPFRV V nasledujúcej tabuľke sa uvádza rozčlenenie prostriedkov podľa členských štátov v roku 2009 a ich pridelenie stanovené rozhodnutím Komisie 2006/636/ES (na konci roka stále platná úprava z októbra 2009). V roku 2009 dosiahli viazané rozpočtové prostriedky dostupné na programy EPFRV výšku 13,97 miliardy EUR a objem poskytnutých prostriedkov sa pohyboval vo výške 13,72 miliardy EUR. Zvyšných 252 miliónov EUR zodpovedá prostriedkom na programy, v prípade ktorých neboli úpravy vo vzťahu ku kontrole „zdravotného stavu“ a balíka na oživenie schválené pred koncom roka. Tieto rozpočtové prostriedky sa preniesli do roka 2010 a všetky boli pridelené v lehote do 31. marca 2010. Programy rozvoja vidieka tak neprišli o žiadnu sumu. [pic] Technická pomoc V nasledujúcej tabuľke sa uvádza výška viazaných rozpočtových prostriedkov použitých na technickú pomoc v roku 2009. Najvýznamnejšia časť sa týka európskej siete pre rozvoj vidieka. [pic] Čerpanie platobných rozpočtových prostriedkov Operačné programy EPFRV V rozpočte na rok 2009 sa objem platobných rozpočtových prostriedkov vrátane prostriedkov prenesených z roka 2008 pohyboval vo výške 9,91 miliardy EUR. V opravnom rozpočte č. 10 sa toto množstvo v decembri znížilo o 1,65 miliardy EUR. Rozpočtové prostriedky na príslušný rok napokon dosahovali výšku 8,26 miliardy EUR. Na konci roka 2009 sa celkové množstvo prostriedkov vyplatených na programy EPFRV pohybovalo vo výške 8,21 miliardy EUR. Rozdiel medzi rozpočtovými prostriedkami na príslušný rok (8,26 miliardy EUR) a celkovým množstvom vyplatených prostriedkov je 51,2 milióna EUR, čo predstavuje nedostatočné čerpanie prostriedkov vo výške 0,6 %. V nasledujúcej tabuľke sa uvádza rozdelenie tejto sumy podľa obdobia, na ktoré sa vyhlásenie vzťahuje: [pic] Na konci roka bolo úplne alebo čiastočne pozastavené vyplácanie prostriedkov za 3. štvrťrok 2009 na 6 programov EPFRV, pretože viazané rozpočtové prostriedky na tieto programy boli úplne vyčerpané úhradou predchádzajúcich žiadostí. Týchto 6 programov EPFRV a príslušné sumy sa uvádza v nasledujúcej tabuľke. Platby sa museli pozastaviť dovtedy, kým neboli k dispozícii nové viazané rozpočtové prostriedky na rok 2010. [pic] V nasledujúcom grafe je znázornené mesačné čerpanie platobných rozpočtových prostriedkov počas roka (od januára do decembra 2009). Pravidelnosť čerpania prostriedkov súvisí s harmonogramom predkladania štyroch vyhlásení o platbách (31. január, 30. apríl, 31. júl a 10. november v prípade príslušných žiadostí o platby zodpovedajúcich 4. štvrťroku 2008, 1. štvrťroku 2009, 2. štvrťroku 2009 a 3. štvrťroku 2009). [pic] V nasledujúcej tabuľke sa uvádza rozčlenenie súm vyplatených Komisiou v rozpočtovom roku 2009 podľa členských štátov a podľa obdobia, na ktoré sa vyhlásenie vzťahuje. Príslušné obdobia, na ktoré sa vyhlásenie o platbách vzťahuje, sú: od 16. októbra do 31. decembra 2008 (4. štvrťrok 2008), od 1. januára 2009 do 31. marca 2009 (1. štvrťrok 2009), od 1. apríla 2009 do 30. júna 2009 (2. štvrťrok 2009) a od 1. júla 2009 do 15. októbra 2009 (3. štvrťrok 2009). V nasledujúcej tabuľke sa sumy v stĺpcoch pre 2. štvrťrok 2008 a 3. štvrťrok 2008 vzťahujú na programy EPFRV, v prípade ktorých boli vyčerpané viazané rozpočtové prostriedky na roky 2007 a 2008 a muselo sa čakať do roku 2009, aby došlo k úhrade týchto súm z nových rozpočtových prostriedkov na rok 2009. [pic] Suma 8,21 miliardy EUR vyplatená v roku 2009 sa vzťahuje len na úhradu, keďže všetky prostriedky predpokladaného predbežného financovania sa vyplatili v rokoch 2007 a 2008. Tabuľka na nasledujúcej strane obsahuje pre každý členský štát porovnanie platieb EPFRV uskutočnených v roku 2009 s platbami z roku 2008. Kým množstvo priebežných platieb v roku 2009 sa zvýšilo o 35,4 % v porovnaní s rokom 2008 (8,21 miliardy EUR oproti 6,06 miliardy EUR), celkové množstvo sa znížilo o 3,9 % (8,21 miliardy EUR oproti 8,54 miliardy EUR), pretože posledná časť prostriedkov v rámci predbežného financovania bola vyplatená už v roku 2008. [pic] Technická pomoc V rozpočte na rok 2009 dosahujú platobné rozpočtové prostriedky 9,9 milióna EUR. V nasledujúcej tabuľke sa uvádzajú platby za technickú pomoc v celkovej výške 3,7 milióna EUR. Najdôležitejšia časť sa týka európskej siete pre rozvoj vidieka. [pic] Analýza výdavkov vykázaných podľa osi a podľa opatrenia V nasledujúcej tabuľke sa uvádzajú žiadosti o platby, ktoré vykázali členské štáty, podľa osi/opatrenia pre rozvoj vidieka v roku 2009 (4. štvrťrok 2008 až 3. štvrťrok 2009), od roku 2007 do roku 2009 (4. štvrťrok 2006 až 3. štvrťrok 2009), ako aj finančné plány programov EPFRV (2007 – 2013; krajiny EÚ27). V roku 2009 sa výdavky aj naďalej sústreďujú v rámci osi 2 (57,8 %), po nej nasleduje os 1 (32 %), os 3 (4,4 %) a os 4 (1,1 %). Toto rozdelenie výdavkov sa však výrazne líši od rozdelenia v rámci finančných plánov na programové obdobie rokov 2007 – 2013 (na osi 1 až 4 sa počíta s výdavkami vo výške 33,6 %, 44,4 %, 13,3 % a 5,9 %). Opatrenia osi 2 zahŕňajú najmä ročné platby (napr. agroenvironmentálne opatrenia), kým osi 1 a 3 súvisia predovšetkým s viacročnými opatreniami, ktoré si vyžadujú dlhšie postupy schvaľovania a vykonávania (napr. investičné projekty). V porovnaní s priemerom prvých 3 rokov (2007 – 2009) sú výdavky v roku 2009 medzi jednotlivými osami vyváženejšie a úroveň každej osi sa väčšinou viac približuje úrovniam osí v rámci finančného plánu. Napríklad úroveň osi 2 klesla zo 75,0 % v roku 2008 na 57,8 % v roku 2009, kým úroveň osi 1 sa zvýšila z 21,3 % v roku 2008 na 32,0 % v roku 2009. [pic] Miera plnenia programov EPFRV Graf na nasledujúcej strane predstavuje mieru finančného plnenia programov rozvoja vidieka (od začiatku roka 2009 vrátane 4. štvrťroka 2009) v porovnaní s rozpočtovými prostriedkami na roky 2007 – 2009. Priemerná úroveň miery finančného plnenia všetkých programov EPFRV dosahuje výšku 68,4 %. Z grafu vyplýva, že väčšina členských štátov využila viac ako 50 % rozpočtových prostriedkov na roky 2007 – 2009. Okrem toho je úroveň vykázaných výdavkov 3 členských štátov vyššia ako výška viazaných rozpočtových prostriedkov na roky 2007 – 2009 a rozdiel sa musel uhradiť z nových viazaných rozpočtových prostriedkov vyčlenených na rok 2010. [pic]